Ezayi 3 Labib sou Entènèt | Tradiksyon monn nouvo a
Ezayi 3​:​1-26
Moun k ap dirije nan Jida yo twonpe pèp la (1-15)
Yo jije medam Siyon k ap taye banda yo (16-26)
3 Paske, gade! vrè Seyè a, Jewova, Chèf lame yo,Ap retire tout kalite èd ak tout kalite pwovizyon Jerizalèm ak Jida genyen,Tout manje ak tout dlo+, 2 Ansanm ak gason vanyan yo ak mesye ki konn fè lagè yo,Jij yo ak pwofèt yo+, divinò yo ak ansyen yo, 3 Chèf 50 moun yo+, mesye ki nan gwo pozisyon yo ak konseye yo,Gwo majisyen yo ak moun ki maton nan chame sèpan yo+. 4 Se timoun m ap fè vin chèf sou yo,E se moun ki pa konn sa yo vle* k ap dirije yo. 5 Nan pèp la, youn ap fè lòt abi,Yo chak ap fè youn lòt abi+,Timoun ap derespekte granmoun,E moun yo pa bay valè ap manke moun lòt moun respekte dega+. 6 Chak moun ap met men sou frè yo lakay papa yo e y ap di yo:“Ou gen yon rad, se ou ki pou kòmande nou.Se pou w responsab pil dekonm sa a.” 7 Men, jou sa a, li pap dakò e l ap di:“Mwen pap panse blese nou yo*.Mwen pa gen ni manje ni rad lakay mwen.Pa mete m kòmande pèp la.” 8 Paske, Jerizalèm kilbite,E Jida tonbe,Paske yo kont Jewova nan pawòl yo ak nan aksyon yo.Yo aji yon fason derespektan devan Sila a ki gen glwa a*+. 9 Figi yo trayi yo,Epi yo plede di peche yo fè, menm jan ak moun Sodòm yo+.Yo pa chèche kache yo.Malè pou yo*, paske y ap rale kalamite sou tèt yo! 10 Fè moun ki dwat yo konnen bagay yo pral mache byen pou yo.Yo pral jwenn rekonpans pou sa yo fè*+. 11 Malè pou mechan yo!Kalamite pral tonbe sou yo,Paske menm sa yo te fè lòt moun ak men yo, se sa yo pral fè yo tou. 12 Moun k ap fè pèp mwen an travay yo se maltrete y ap maltrete l,E se fi k ap dirije l.Pèp mwen an, moun k ap dirije w yo fè w pèdi wout ou.Yo fè w pa konn ki wout pou w fè+. 13 Jewova kanpe pou l fè konnen sa yo fè,E li kanpe pou l bay pèp yo santans yo. 14 Jewova ap jije ansyen yo ak moun ki chèf pami pèp li a, l ap di yo:“Nou boule jaden rezen an,E sa nou vòlè nan men pòv malere yo lakay nou+. 15 Kiyès ki ban nou dwa kraze pèp mwen an?Epi, kiyès ki ban nou dwa fè moun ki malere yo bann abi n ap fè yo a+?” Se sa Jewova, Chèf lame yo, Seyè ki Souvren an, di. 16 Jewova di: “Piske medam ki nan Siyon yo awogan,Y ap mache tèt* anlè,Y ap fè je dou, y ap mache sou pòz yoE yo fè bijou nan pye yo fè kleng kleng, 17 Jewova pral fè tèt medam Siyon yo fè galE Jewova pral fè fontenn tèt yo kale+. 18 Jou sa a, Jewova ap fè yo pa bèl ankò, l ap retire goumèt yo konn met nan pye yo,Bando yo ak bijou ki gen fòm lalin yo+, 19 Zanno* yo, braslè yo ak vwal yo, 20 Mouchwa yo konn mare tèt yo, chèn yo konn met nan pye yo ak senti yo konn met nan ren yo*,Veso yo konn met pafen yo ak meday yo, 21 Bag yo ak zanno yo konn met nan nen yo, 22 Wòb long yo konn met nan okazyon espesyal yo, manto yo ak bous yo, 23 Glas+ yo ak rad len yo*,Gwo mouchwa yo konn vlope tèt yo ak gwo vwal yo. 24 Nan plas luil ki santi bon+, y ap gen sant yon bagay ki pouri.Nan plas senti pou mare nan ren yo, y ap gen kòd.Olye yo gen bèl kwafi, tèt yo ap chòv+.Olye yo gen rad moun rich, y ap gen rad sak+,E olye yo bèl, y ap gen mak* sou kò yo. 25 Y ap touye mesye w yo ak kout epe,E gason vanyan w yo ap mouri nan lagè+. 26 Pòtay vil Siyon yo tankou yon fi k ap kriye, ki nan lapenn+,E ki chita atè tou depafini+.”
^ Oswa: “moun de lide”.
^ Oswa: “Mwen pap geri nou”.
^ Lit.: “yon fason ki rebèl nan je glwa li”.
^ Oswa: “pou nanm yo”.
^ Lit.: “pral manje fwi sa yo fè”.
^ Lit.: “mache ak kou yo detire”.
^ Oswa: “Zanno pandan”.
^ Oswa: “ak echap yo”.
^ Oswa: “ak souvètman yo”.
^ Anpalan de mak yo te konn fè sou kò esklav oswa sou kò prizonye pou tanpe yo.
Ezayi 3